Safe & Sound

"Safe & Sound" (בעברית: "בטוחה ומוגנת" או "בריאה ושלמה") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, בהשתתפות דה סיביל וורס, מתוך פסקול הסרט "משחקי הרעב" (2012).<ref name=":1"></ref> השיר יצא לאור ב-26 בדצמבר 2011, על ידי חברת התקליטים ביג משין רקורדס, כסינגל שיווקי רשמי מתוך הפסקול.<ref name=":1" /> השיר נכתב על ידי סוויפט עצמה, ג'וי ויליאמס, ג'ון פול וייט וטי בון ברנט, אותו כתבו במשך שעתיים והוא הופק על ידי ברנט גם כן. מבחינה מוזיקלית הוא משלב סוגות מוזיקליות כמו פולק וקאנטרי אלטרנטיבי.

לאחר שיצא בפורמט של הורדה דיגיטלית, הוא נשלח לרדיו להיטים עכשוויים בבריטניה. הוא זכה לשבחים רבים מטעם מבקרי המוזיקה, שציינו לשבח את "קולה העוצמתי של סוויפט, את פשטות המוזיקה ואת מילות השיר", וחלקם כינו אותו כ"קאמבק מבורך" של הזמרת. השיר הגיע למקום ה-30 במצעד הבילבורד הוט 100.<ref name=":5"></ref>

== רקע ==
השיר נכתב על ידי טיילור סוויפט, ג'וי ויליאמס, ג'ון פול וייט וטי בון ברנט.<ref></ref> בקיץ 2011, חברת ההפקות ליונס גייט אנטרטיינמנט דרשה מברנט לכתוב שירים עבור הפסקול, The Hunger Games: Songs from District 12 and Beyond, ובעקבות כך ברנט החל לחשוב על אמנים שישתתפו בפסקול וביניהם חשב על סוויפט ודה סיביל וורס עצמם. בסתיו 2011, ברנט וצוות ההפקה, כמו גם סוויפט ודה סיביל וורס, הגיעו לביתו של ברנט בלוס אנג'לס כדי לכתוב את המילים לשיר. אחרי שעתיים כתיבת השיר הסתיימה. סוופט דיברה על היום של כתיבת השיר והצהירה כי: "דה סיביל וורס היו בהופעה באותו הלילה בלוס אנג'לס, אז הם רצו ממש להיפגש בבית של ברנט. יש כל כך הרבה דברים שהוא יכול היה לעשות בהפקה כדי להפוך את השיר הזה לגדול יותר ווקאלית, אבל אני חושבת שייתכן שזו הייתה טעות. מבחינתי להשאיר את השיר כשיר ערש זה מבריק".<ref name=":2"></ref>

ב-22 בדצמבר סוויפט פרסמה את מילות השיר בחשבון הטוויטר שלה וארבעה ימים לאחר מכן השיר הופץ באופן רשמי.<ref name=":4"></ref><ref></ref>

== הרכב ==

השיר נחשב לשינוי מוזיקלי של סוויפט מכיוון שהוא לא מכיל מוזיקת קאנטרי פופ בדומה לשירים קודמים שלה.<ref name=":3"></ref> מבחינה מוזיקלית, "Safe & Sound" הוא שיר פולק וקאנטרי אלטרנטיבי.<ref></ref> ברולינג סטון דובר על סוגת הקאנטרי האלטרנטיבי שהשיר לטענתם מכיל.<ref name=":2" /> הוא נכתב בסולם סול מז'ור והולחן בקצב של 72 פעימות בדקה. קולה של סוויפט משתרע בין סולם G<sub>3</sub> ל-D<sub>5</sub>.

בשיר יש שילוב של גיטרה אקוסטית ומבחינה לירית על פי סוויפט, הנושא של "Safe & Sound" מייצג את "האמפתיה והחמלה שקטניס אוורדין חשה כלפי רו, פיטה מלארק ופרימרוז "פְּרִים" אוורדין בחלקים שונים של משחקי הרעב".<ref name=":3" /> מילותיו לפי Genius עוסקות בקטעים מתוך הסרט, תוך ששתי השורות הראשונות בו, עוסקות באחת מהסצנות הראשונות בספר של "משחקי הרעב".<ref></ref>

== וידאו קליפ ==
הווידאו קליפ של השיר בוים על ידי פיליפ אנדלמן והוקרן בבכורה עולמית ב-13 בפברואר 2012 בשעה 19:54 ב-MTV.<ref></ref> נכון לאוגוסט 2020 מונה הצפיות שלו עומד על למעלה מ-170 מיליון צפיות ביוטיוב. חלקים מהקליפ צולמו בבית קברות כאשר באחת מהסצנות נראית סוויפט יושבת ליד קבר של זוג שנפטר בשנת 1853.<ref></ref> הוא נחשב לקליפ ה-25 הנצפה ביותר של סוויפט,<ref></ref> ולאחד מהקליפים הנצפים ביותר בשנת 2012.<ref></ref>

=== תקציר ===
הקליפ מציג את סוויפט, הולכת יחפה דרך יער בווטרטאון, טנסי, כשהיא לובשת שמלה לבנה ארוכה. במקביל ישנה סצנה בה היא ודה סיביל וורס יושבים מול קמין בתוך בית קוטג' ושרים את השיר. הקליפ מכיל גם סצנות המתייחסות לסרט "משחקי הרעב", ואחת מהן מציגה את סוויפט ודה סיביל וורס כשהם מוצאים סיכת עורבני חקיין.<ref></ref>

== ביקורת ==
סוויפט במהלך סיבוב ההופעות "[[Speak Now World Tour".]]
"Safe & Sound" ספג שבחים בכל העולם מטעם מבקרי המוזיקה. ג'ודי רוזן מרולינג סטון העניק לו ציון של 4 כוכבים מתוך 5 בסך הכול, כשהוא מכנה אותו כ"בלדה היפה ביותר שלה".<ref></ref> הת'ר פארס מ-AllMusic בחרה בשיר כאחד מהשירים הטובים ביותר מתוך הפסקול.<ref></ref> באתר Idolator שיבחו את השיר וכינו אותו כ"עוצר נשימה".<ref></ref> ג'ייסון ליפשוטז מבילבורד הפנה ביקורת שלילית כלפי השיר, כאשר טען כי הוא לא "המנון" כמו שירים אחרים של הזמרת ושהוא נשמע "מתאמץ" אך שיבח את ההשתתפות של דה סיביל וורס בו. דארך פראניץ' מאנטרטיינמנט ויקלי לא התרשם מהמילים ומהשירה של סוויפט. הוא כתב כי השיר לא "מעניק תחושת ניצחון" כפי שהיה אמור להיות ושהוא נשמע כמו שיר "להלוויה" והוסיף שצלילי כלי ההקשה בו נשמעים כמו "חיילים שהולכים לאבדון".<ref></ref> כריסטופר ג'ון מוול סטריט ג'ורנל כתב כי לשיר יש "אווירה כפרית" אך הוא לא מרגיש כמו "שיר קאנטרי מיינסטרימי".<ref name=":4" /> בשנת 2019 בביקורת נוספת שנכתבה באתר Idolator הכתב מייק ואס שיבח את ההפקה של השיר ובנוסף לכך, שיבח את הקול של סוויפט ואת מילות השיר וטען כי הוא היה צריך להיות להיט גדול יותר.<ref></ref>

בטקס פרסי איגוד מוזיקת הקאנטרי לשנת 2012, "Safe & Sound" היה מועמד בקטגוריית "האירוע המוזיקלי של השנה".<ref></ref> הוא גם קיבל מועמדות לפרס המוזיקה של CMT בקטגוריית "שיתוף הפעולה של השנה".<ref></ref> השיר היה מועמד בקטגוריית "השיר המקורי הטוב ביותר" בטקס פרסי גלובוס הזהב ה-70 בשנת 2013, אך הפסיד ל-"Skyfall" של אדל.<ref></ref> בטקס פרסי גראמי ה-55 שהתקיים בשנת 2013, הוא קיבל מועמדות בקטגוריית "ביצוע הקאנטרי הטוב ביותר של צמד/להקה", אך הפסיד ל-"Pontoon" של ליטל ביג טאון, וזכה בקטגוריית "השיר הטוב ביותר שנכתב למדיה חזותית".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 206 השירים של טיילור סוויפט, לפי דירוג
|49
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|43
|<ref></ref>
|-
|NME
|השירים הטובים ביותר של טיילור סוויפט, לפי דירוג
|39
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|35
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|32
|<ref></ref>
|}

== הצלחה מסחרית ==
במצעד השירים הדיגיטליים של בילבורד "Safe & Sound" הגיע למקום ה-19 ונמכר בלמעלה מ-136 אלף עותקים באותו השבוע בו יצא לאור.<ref></ref> במצעד הבילבורד הוט 100 הוא הגיע בשיאו למקום ה-30,<ref></ref> אך בסופו של דבר הגיע למעמד פלטינה על מכירות של 1.9 מיליון עותקים.<ref name=":6"></ref> לאחר מכן קיבל את תואר הפלטינה הכפולה.<ref name=":6" /> בשבוע יציאתו של The Hunger Games: Songs from District 12 and Beyond, השיר זכה להצלחה מחודשת.<ref></ref>

בקנדה הוט 100 השיר הגיע בשיאו למקום ה-31.<ref name=":5" /> בשאר העולם הגיע למקום ה-28 במצעד הסינגלים האוסטרלי ושהה בו במשך שלושה שבועות.<ref></ref> בניו זילנד השיר זכה להצלחה רבה יותר כאשר הגיע בשיאו למקום ה-11 ונשאר במצעד חמישה שבועות.<ref></ref> במצעד הסינגלים הבריטי הגיע בשיאו למקום ה-67,<ref></ref> ובמצעד 50 שירי הדאנס שבפולין הגיע למקום ה-44.<ref></ref> בנוסף לכך, דורג במצעד השירים הבינלאומיים שבקוריאה הדרומית.<ref></ref>

== פרסים ומועמדויות ==
{| class="wikitable"
|-
! שנה
! טקס
! מועמדות
! תוצאה
! מקור
|-
! scope="row" rowspan="3"| 2012
| rowspan=2|פרסי המוזיקה של CMT
| קליפ השנה
| 
| rowspan="2" style="text-align:center;"|<ref></ref>
|-
| שיתוף הפעולה של השנה
|
|-
| פרסי איגוד מוזיקת הקאנטרי
| האירוע המוזיקלי של השנה
| 
|style="text-align:center;"|<ref name="CMA World"></ref>
|-
! scope="row" rowspan="4"| 2013
| פרסי גלובוס הזהב
|השיר המקורי הטוב ביותר
|
|style="text-align:center;"|<ref></ref>
|-
| rowspan=2| פרסי גראמי
|השיר הטוב ביותר שנכתב למדיה חזותית
| 
| rowspan="2" style="text-align:center;" |<ref></ref>
|-
|ביצוע הקאנטרי הטוב ביותר של צמד/להקה
|
|}

== הופעה ==
סוויפט הוסיפה את השיר לרשימת השירים של סיבוב ההופעות "Speak Now World Tour" החל מההופעות שהתקיימו באוסטרליה.<ref></ref> סוויפט ביצעה את השיר בעת שישבה על ספה באמצע הבמה, לבושה בשמלה נוצצת באורך הרצפה, שלדברי בריטני קופר מטעם Taste of Country הזכירה מעט את בל מ"היפה והחיה" של דיסני משנת 1991. קופר הפנתה ביקורת חיובית כלפי ההופעה, וכתבה כי "[סוויפט] לקחה את השיר והוסיפה לו מיסטיקה מתאימה בעת הביצוע שלו".<ref></ref>

== רשימת השמעה ==
* הורדה דיגיטלית
# "Safe & Sound" – 4:01

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
!ארצות הברית (RIAA)<ref name=":6" />
|פלטינה 2×
|2,000,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{|class="wikitable plainrowheaders"
!scope="col"|אזור
!scope="col"|תאריך יציאה
!scope="col"|פורמט
!scope="col"|חברת תקליטים
!scope="col"|מקור
|-
! scope="row"| כלל העולם
| 26 בדצמבר 2011
| הזרמת מוזיקה • הורדה דיגיטלית
| rowspan="2"|ביג משין
| align="center"|<ref></ref>
|-
! scope="row"| הממלכה המאוחדת
| 28 במרץ 2012
| רדיו להיטים עכשוויים
| align="center"|<ref name="bbc"></ref>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:שירי טיילור סוויפט
קטגוריה:שירי דה סיביל וורס
קטגוריה:שירי משחקי הרעב
קטגוריה:שירים באנגלית
קטגוריה:שירים שנכתבו על ידי ג'ון פול וייט
קטגוריה:שירים שנכתבו על ידי טי בון ברנט
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טי בון ברנט
קטגוריה:וידאו קליפים שבוימו על ידי פיליפ אנדלמן
קטגוריה:שירים מסרטי קולנוע
קטגוריה:בלדות פולק
קטגוריה:בלדות קאנטרי
קטגוריה:זוכי פרס גראמי לשיר הטוב ביותר שנכתב למדיה ויזואלית